**OBAVIJESTI I UPUTE**

**kandidatima u postupku javnog natječaja za prijam u službu**

Javni natječaj za prijam u službu u Grad Ploče, Upravni odjel za gospodarski razvoj Grada Ploča, Pododsjek redarstva, na radno mjesto: ***Voditelj Pododsjeka redarstva*** (1 izvršitelj, m/ž), na neodređeno vrijeme, uz obvezni probni rad od 3 mjeseca, objavljen u Narodnim novinama, broj 38/23 od 5. travnja 2023. godine, na službenoj mrežnoj stranici i oglasnoj ploči Grada Ploča.

1. **Voditelj Pododsjeka redarstva**

**Opis poslova radnog mjesta:**

Vodi upravni postupak i rješava o upravnim stvarima za koje ima ovlasti sukladno Odluci o ustrojstvu i djelokrugu upravnih tijela Grada Ploča za koje ga zaduži pročelnik. Odgovoran je za obavljanje poslova u svezi razmatranja predstavki i pritužbi građana na rad gradske uprave, te rješava po prigovorima i drugim pravnim lijekovima u upravnim stvarima. Odgovoran je za rad pododsjeka. Rukovodi i organizira rad komunalnog redarstva, planira poslove komunalnog redarstva, raspoređuje poslove redarima te prati i nadzire njihov rad, daje im upute za rješavanje u izuzetno složenim upravnim i s njima povezanim stručnim poslovima, prati izvršavanje poslova, prati provedbu i nadziranje komunalnog reda na području Grada Ploča, vrši nadzor nad provedbom odluka kojima je reguliran komunalni red, uvjeti i način držanja kućnih ljubimaca i način postupanja s napuštenim i izgubljenim životinjama te divljim životinjama, odluka o nerazvrstanim cestama, te ostalih odluka koje se odnose na komunalno redarstvo, kao i zakonskih i podzakonskih propisa po kojima je komunalno redarstvo ovlašteno postupati. Izlazi na teren, izriče i naplaćuje novčane kazne, odnosno izdaje obavezni prekršajni nalog, vodi neupravni postupak. Organizira rad prometnog redarstva, prati provedbu i nadziranje prometnog reda na području Grada Ploča, vrši nadzor nad provedbom odluka kojima je uređen promet u Gradu, kao i o blokiranju, uklanjanju, premještanju nepropisno zaustavljenih i parkiranih vozila i čuvanju istih na području Grada Ploča, te nadzor nad provođenjem Zakona o sigurnosti prometa na cestama, u dijelu u kojem je za to ovlašten. Izlazi na teren, izriče i naplaćuje kazne, naplaćuje novčanu kaznu za nepropisno zaustavljeno i parkirano vozilo, odnosno izdaje obavezni prekršajni nalog, vodi neupravni postupak; vodi potrebne službene očevidnike i druge evidencije. Surađuje s pravosudnim tijelima, organima prisilne naplate, policijom i drugim tijelima u provođenju mjera prometnog reda. Provodi nadzor nad provođenjem agrotehničkih mjera i mjera za uređivanje i održavanje poljoprivrednih zemljišta. Provodi nadzor nad provedbom gradskih odluka o komunalnom redu vezano uz korištenje javnih zelenih površina. Provodi nadzor obrade poljoprivrednog zemljišta odnosno poduzima mjere radi sprečavanja njegove zakorovljenosti, nadzire provođenje mjera ustanovljenih radi zaštite od erozije, nadzire provođenje mjera radi suzbijanja biljnih bolesti i štetočina te vrši nadzor nad adekvatnim korištenjem i uništavanjem biljnih otpadaka. Brine o provođenju zabrane odnosno obveze uzgoja pojedinih vrsta bilja na određenom području, kontrolira održavanje živica i međa, poljskih puteva, uređivanje i održavanje kanala, sprečavanje zasjenjivanja susjednih čestica, sadnju i održavanje vjetrobranih pojasa. Provodi druge mjere za uređivanje i održavanje poljoprivrednih rudina. Kontrolira obavljanje radova na području grada vezano uz javne zelene površine. Naređuje obavljanje adekvatnih radova ako utvrdi da se oni ne obavljaju ili se obavljaju nepravilno i nezakonito, izriče kazne i predlaže pokretanje prekršajnog postupka. Sudjeluje u pripremi nacrta akata u svezi s poljoprivrednim zemljištem. Organizira i provodi mjere za korištenje i održavanje deponija, provedbu deratizacije i dezinsekcije, zaštite okoliša, zaštite zraka, zaštite voda, zaštite od buke, svjetlosnih i drugih onečišćenja. Zadužen je za provedbu gradske politike zaštite okoliša i održivog gospodarenja otpadom. Prati propise te sudjeluje u izradi nacrta i prijedloga svih propisa iz djelokruga rada Odsjeka. Organizira primjenu propisa iz nadležnosti Odsjeka. Surađuje s pravosudnim tijelima, organima prisilne naplate, policijom i drugim tijelima u provođenju mjera komunalnog reda Sudjeluje u radu svih radnih tijela u koje ga imenuje gradonačelnik ili pročelnik. Obavlja i druge poslove koje mu povjeri pročelnik ili voditelj.

**Podaci o plaći:**

Podaci o plaći radnog mjesta propisani su Odlukom o izmjenama i dopunama Odluke o koeficijentima za obračun plaće službenika i namještenika gradske uprave Grada Ploča. (Službeni glasnik Grada Ploča, broj 1/23) i Odlukom o utvrđivanju osnovice za obračun plaće službenika i namještenika u upravnim tijelima Grada Ploča (Službeni glasnik Grada Ploča, broj 3/21) kojom je određena osnovica u iznosu 564,07 eura (4.250,00 kuna). Plaću čini umnožak koeficijenta složenosti poslova utvrđenog za radno mjesto i osnovice za obračun plaće, uvećan za 0,5% za svaku navršenu godinu radnog staža.

**Područje testiranja, pravni i drugi izvori za pripremu kandidata za provjeru znanja i sposobnosti radnog mjesta: Voditelj Pododsjeka redarstva**

* Zakon o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11, 4/18, 96/18 i 112/19),
* Zakon o komunalnom gospodarstvu (Narodne novine, broj 68/18, 110/18 i 32/20),
* Odluka o komunalnom redu (Službeni glasnik Grada Ploča, broj 7/19),
* Pravilnik o uvjetima za obavljanje poslova upravljanja prometom, nadzora i premještanja nepropisno zaustavljenih i parkiranih vozila kada te poslove obavljaju jedinice lokalne samouprave te programu i načinu osposobljavanja službenika (Narodne novine, broj 143/08, 105/09, 52/10 i 53/12).

**Način obavljanja prethodne provjere znanja i sposobnosti:**

Za kandidate prijavljene na Javni natječaj koji ispunjavaju formalne uvjete Javnog natječaja provest će se pisano testiranje i razgovor (intervju) radi prethodne provjere znanja i sposobnosti. Ako kandidat ne pristupi prethodnoj provjeri znanja i sposobnosti smatrat će se da je povukao prijavu na Javni natječaj.

Po dolasku na testiranje od kandidata će se tražiti predočenje odgovarajuće identifikacijske isprave radi utvrđenja identiteta. Kandidat koji ne može dokazati identitet neće moći pristupiti testiranju. Testiranje traje najviše 45 minuta, a za vrijeme testiranja nije dopušteno:

* koristiti se bilo kakvom literaturom, bilješkama ili mobitelom,
* napuštati prostoriju u kojoj se održava testiranje,
* razgovarati sa ostalim kandidatima, odnosno na bilo koji način ometati koncentraciju ostalih kandidata.

Kandidati koji se ponašaju neprimjereno ili prekrše jedno od gore navedenih pravila biti će udaljeni sa testiranja, a njihov rezultat Povjerenstvo za provedbu javnog natječaja za prijam u službu neće razmatrati i smatrat će da su povukli prijavu na Javni natječaj.

Postupak pisanog testiranja i razgovora (intervjua) provest će Povjerenstvo za provedbu javnog natječaja za prijam u službu. Za svaki dio prethodne provjere znanja i sposobnosti kandidatima se dodjeljuje određeni broj bodova od 1 do 10. Smatra se da su kandidati zadovoljili na pisanom testiranju ako su ostvarili najmanje 50% bodova. S kandidatima koji su zadovoljili na pisanom testiranju provest će se razgovor (intervju). O rezultatima pisanog testiranja i vremenu održavanja razgovora (intervjua) kandidati će biti pravodobno obaviješteni.

Nakon prethodno provedene provjere znanja i sposobnosti kandidata Povjerenstvo za provedbu javnog natječaja za prijam u službu utvrđuje rang-listu kandidata prema ukupnom broju ostvarenih bodova.

Dana, 21. travnja 2023. godine